cyanic-selkie/wikianc huggingface dataset:
מחיר מטרה
ביקורת על התוכנית
על התוכנית נמתחה ביקורת קשה מפי כלכלנים, שמאים וקבלנים כי מדובר בתוכנית שתסב את התוצאה ההפוכה ממה שהיא מתיימרת להשיג. מנגנון ההגרלה שרירותי לפי קריטריונים, המגרילים לרוב זוכים בערים בהן הן אינם מעוניינים לגור, יצירת ריכוזיות, פגיעה בתחרות, יצירת עיוות בהיצע וביקוש, פגיעה בשוק השכירות, הן עיקר הביקורות על התוכנית.
אורי כבירי
הפקות מוזיקליות והפקת דיבוב
בשנת 1979, כשהיה בן תשע, החל ללמוד נגינה על תופים. אמו נישאה למורה שלו לתופים, והשניים פתחו ב-1982 בית ספר לתופים בתל אביב. בית הספר כלל אולפן מקצועי לשימוש התלמידים, אותו ניהל כבירי מאז שהיה בן 12. באולפן זה עשה את צעדיו הראשונים בתחום הקלטות המוזיקה והעיבודים. כשהיה בן 19 עברה המשפחה לתל אביב, כדי להקל על כבירי בשירותו בלהקה הצבאית, שעשתה חזרות בתל אביב. כשנסגר בית הספר לתופים, בשנת 1991, העביר כבירי את האולפן למיקום אחר במרכז תל אביב.
מפגש ראשון
מפגש על כוכב בית
הסוגיה העיקרית במפגש ראשון עם חוצנים על כוכב הבית שלהם היא שאלת העוינות. שאלה זו קריטית לדרך הפעולה בה יבחרו נציגי האנושות במפגש. ישנן דוגמאות רבות לעלילות מפגש כזה, להלן כמה בולטות מהן: בשלושת הדוגמאות האחרונות, קול למתים, ארץ לא נודעת והסתברות לבנה, התייחסות ניכרת לאופנות העוסקות בסוגיות כגון סביבתנות, שימור על כל הנושאים הקשורים אליו, מגדר ועוד. המחברים משתמשים בעלילה על מנת לבחון תוצאות אפשריות של גישות בתחומים אלו.
אביה בן ירבעם
במקרא, אֲבִיָּה בֶן יָרָבְעָם היה בנו של ירבעם בן נבט מלך ישראל.
שמו של אביה
משמעות שמו של אביה: אבי הוא יה (קיצור של יהוה). יש הלמדים מן העובדה שירבעם קרא לבנו האחר (שמלך תחתיו) בשם נדב שירבעם ביקש להידמות לאהרן הכהן, ששני בניו הגדולים הגדולים נקראו נדב ואביהוא. בחקר המקרא מקובל דווקא הכיוון ההפוך, ולפיו מנסחי הסיפור בתורה על נדב ואביהוא, עשו זאת בהשראת בניו של ירבעם, וכן סיפור חטא העגל כולו הוא סיפור יהודאי שמטרתו לדרוש לגנאי את העגלים שהציב ירבעם בבית אל ובדן.
אלפרד אשר
שנים ראשונות
אלפרד אשר העביר את שנות ילדותו הראשונות בבית בו נולד, "נויברג" בציריך. להיינריך אשר היה גם בית כפרי שנבנה על החוף של אגם ציריך. הוא קרא לבית הזה בלבואר. כאשר עברה המשפחה לבית בשנת 1831, הצליח היינריך אשר להתמסר באופן מלא לתשוקתו לבוטניקה ולאוסף האנטומולוגי שלו. במהלך תקופה זו לימדו את אלפרד אשר בבית על ידי מורים שונים, ביניהם התאולוג אלכסנדר שוויצר, ואוסוולד היר, שהיה אמור להפוך אותו לפליאו-בוטנאי ואנטומולוג. אלפרד אשר למד בבית הספר התיכון בציריך בין השנים 1835 עד 1837. לאחר שסיים את לימודיו בתיכון, החליט ללמוד משפטים באוניברסיטת ציריך. ב־1838/39 בילה שני סמסטרים באוניברסיטאות בון וברלין, אם כי שהות זו קוצרה עקב מחלה קשה. במהלך לימודיו התערב אשר בחברת הסטודנטים "זופינגיה" אליה הצטרף בשנת 1837. הוא כיהן כנשיא מדור ציריך של החברה בשנת 1839/40 ובספטמבר 1840 הפך לנשיא הכללי של החברה כולה. אשר עצמו ציטט שוב ​​ושוב את הזופינגיה כבעלת השפעה מרכזית על התפתחות אישיותו. עם עבודת גמר אודות המשפט הרומי, קיבל אשר את הדוקטורט שלו בהצטיינות יתרה מאוניברסיטת ציריך. לאחר שסיים את לימודיו, נדרש אשר לחשוב היטב על הקריירה העתידית שלו, ולכן נסע לפריז למספר חודשים כדי לשקול את העניין.
מחלה, מוות
בנוסף להתקפות אישיות מצד מתנגדים פוליטיים, אשר התמודד עם בעיות בריאותיות קשות. הוא סבל מהתקפות חוזרות ונשנות של בריאות לקויה במהלך חייו ובהזדמנויות רבות היה חייב לבלות תקופות ארוכות בהבראה. רגישותו למחלות לא הייתה תואמת את השאיפות הפנומנליות שלו לעבודה. בשלב הקריטי של בניית מנהרת גוטהרד באמצע שנות ה -70 של המאה ה-19, אשר כמעט עבד את עצמו למוות.
פריבילגיית וורמס
פריבילגיית וורמס הייתה פריבילגיה קיסרית שהעניק היינריך הרביעי, קיסר האימפריה הרומית הקדושה ליהודי וורמס בשנת 1090 במטרה למנוע פוגרומים נוספים.
מאמר הדור
דרך החינוך המתאימה
מתוך כך, מאבחן הרב קוק שצעירי ישראל מוכשרים לשוב לתורה ולאמונה מתוך אהבה ויראת הרוממות ולא מתוך פחד, וריחוקם מהדת נגרם בגלל תפיסת היהדות כאנכרוניסטית וחסרת חיים. הרב קוק קורא לפתור את הבעיה על ידי קרבת נפש לבני הנוער, יחס אוהב, ופיתוח הגות יהודית שמדברת על כל הנשגב שביהדות בשפה ברורה ופשוטה, באופן שידבר אל לבו של בן הדור האידיאליסט הנוהר אחרי אידיאלים ולא מעוניין בדת שהוא אינו מוצא בה לחלוחית מאלו. בלשונו: "נתהלך לפניהם בעמוד אש של תורה ודעת קדושים כבירי כח לב".
אל-מהדי בן ברכה
חייו
בן ברכּה היה כוח חשוב בתנועת "העולם השלישי" ותמך בצעדים מהפכניים אנטי-קולוניאליסטיים במדינות שונות, בהם תמיכה במאבק הפלסטינים נגד מדינת ישראל. בשנת 1962 הואשם בקשירת קשר נגד המלך חסן השני, ויצא לגלות. לאחר שתמך באלג'יריה בפלישתה למרוקו במהלך מלחמת החולות בשנת 1963, נידון למוות במולדתו בהיעדרו.
הצבא הזפטיסטי לשחרור לאומי
המרד בצ'יפאס
לקראת סוף אוגוסט 2019, הכריז הצבא הזפטיסטי לשחרור לאומי על הרחבת השטחים האוטונומים שבניהולו. <!-- ==מבנה התנועה== התנועה בנויה מבסיס עממי איכרי, רובו אינדיאני, מאורגן דמוקרטית במסגרת אסיפות קהילתיות. כל אספה קהילתית בוחרת נציג, הנוטל חלק בפגישות של אחת מארבע הוועדות בנות 16–40 חברים כל אחת, המייצגות בתוך EZLN את כל אחת מארבע הקבוצות האתניות העיקריות המרכיבות את התנועה. מכל ועדה כזו יוצאים מספר נציגים המאיישים את הוועד העליון של התנועה המהווה את המסגרת הפוליטית העליונה של התנועה.
טקטיקה
סימפטיה זו הנה מכריעה עבור התנועה כדי למנוע את דיכויה, כפי שהוכח במהלכים הצבאיים בין ינואר 1994 וינואר 1995, אבל לא כפי שניכר עתה. המדינה עתה נוקטת טקטיקה של סגר וזחילה איטית לתוך השטח הספטיסטי תוך כדי בניית עוד ועוד בסיסים: מ-197 ב - 1997 ל-300 בסיסים באפריל 2000 (La Jornada 23 באפריל 2000). התנועה יודעת להשתמש בשיח המקסיקני שקידש את הדמוקרטיה והצדק הסוציאלי ולהופיע כתובעת השבתם של שני ערכים אלה לחיים הפוליטיים וחברתיים של המדינה. הספטיסטים אינם מופיעים כתנועה אבסטרקטית הנאבקת על רעיונות מופשטים ורחוקים מן הקונטקסט המקומי. להפך, הקונטקסט הוא מקומי והבעיה היא כלל מקסיקנית. גישה זו אמורה לזכות את הספטיסטים מן התואר "עוברי חוק", כפי שהממשלה מציגה אותם, אלא דווקא תובעי חוק, לגאליזם וערכים נעלים שהחברה המקסיקנית הורגלה לשמוע אותם שוב ושוב באין סוף צורות לאורך כל המאה ה-20. מטרת המרד היא להצביע על כל גודל השחיתות של המערכת הפוליטית המקסיקנית, מנוהלת על ידי ה-PRI, שחילחלה לכל פינה במקסיקו וגרמה לעוולות הנראים באופן מוחשי ומרוכז במיוחד בצ'יאפס, מדינה של אינדיאנים ואיכרים.
השגי התנועה בשלבי המאבק הראשונים
לאור העובדה שהמאבק הזפטיסטי איננו רק כנגד המדינה אלא גם כנגד הארגונים האיכריים שפעלו במזרח צ'יאפס וכנגד הקהילות האינדיאניות הממוסדות של גב הרכס, השיגה התנועה הישג חשוב בהבאת קולם של הקיבוצים האינדיאנים הדחוקים ביותר והשוליים ביותר ברפובליקה ובעולם האינדיאני עצמו, שקולם לא נשמע עד כה כלל, בעיקר ה- tzeltales ה- tzotziles, ה- choles, ה- mixes וה- tojolabales לידיעת הציבור. הישגה בכך שהיא הצליחה להציב את הקולות הללו בחזית המאבק האינדיאני המקסיקני כולו החל מרמת האזור, עבור דרך רמת המדינה וכלה ברמת היבשת כולה, לזכויות, לכבוד ולקיום (Earle1994:26). התנועה הצליחה לשבור את זהוי האינדיאנים על הבסיס הקהילתי-האתני-הלשוני (תרבותי) הספציפי, שגרם בעצם לבידודם, ולהציגם הן כחלק מן האיכרות המקסיקנית הרחבה (מעמד? אם כך זה לא חדש) והן כחלק מקבוצה גדולה, על קהילתית ועל אתנית של אינדיאנים מיה. רוצה לומר, זפטיסטים הצליחו להשתחרר מן ההגדרות הצרות - התרבותיות-אתניות - של הזהות האינדיאנית, ולאמץ, בזכות הניסיון הארגוני-העצמאי, האנושי, הדתי והיצרני (קורפורטיביות לפעמים), שהצטבר בסלבה המזרחית של צ'יאפס מאז הקונגרס האינדיאני של 1974, מסגרת זהות קולקטיבית איכרית-אינדיאנית (או אולי אינדיאנית-איכרית) רחבה. על כך אמר Collier מבכירי החוקרים של המרד, שתושבי לקנדוניה הצליחו להחליף את האתניות כבסיס זהותם ובניין קהילותיהם בקונצפט איכרי-מיה, כלומר בבסיס מעמדי-תרבותי או אף ציביליזטורי, של בניין זהותם וקהילותיהם.
גם התביעות של התנועה השתנו מאד. הפעם אינן מצטמצמות לקרקע, כמו בעבר, אלא לחיים דמוקרטיים שלמים, לזכויות אזרח, אדם ועובד, לגישה לשירותים ציבוריים, לשויון בפני החוק והצדק. או בלשונו של מרקוס, לשלושה דברים בסיסיים: דמוקרטיה, על מנת להחליט על התביעה החברתית החשובה ביותר; חירות, על מנת לנסח הצעה זו או אחרת; וצדק, על מנת שכל ההצעות יטופלו.
הזפיסטים אינם קוראים תגר רק על המדינה אלא גם על המדיניות הנאו-ליברלית העולמית שהשליכה הצידה את שאלות הצדק החברתי בשם תביעות המודרניזציה. הזפטיסטים הפכו איפוא לדוברי כל עניי העולם, המושלכים הצידה בשטף הנאו-ליברלי וכוחות ההון העולמיים. לפיכך הזפטיסטים עומדים
"It is inspiring to witness the persistence of revolutionary will and action. It is encouraging to see a promise of what a democratic revolutionary movement might look like and sound like. That is what Marcos and the Zapatistas can do for us: inspire and encourage. (Ross 1995b:264:198)
פלאמלים
עלילה
בעקבות סכסוך בין אופ לאד, אופ חוזרת לזמנם של הפלאמלים, שם היא מנסה להזהיר אותם מפני התפרצות הר הגעש. קלרנס כולא אותה מסביב עץ ואומר לה שהפלאמלים הרסו את חייו ושהוא למעשה עומד מאחורי ההכחדה שלהם. קלרנס אומץ על ידי ד"ר צ'ונג, אבל לאחר שד"ר צ'ונג הוקסם מהפלאמלים בהיותם מיוחדים, קלרנס ישב בתוך מכונית על שלט, ודחף את ד"ר צ'ונג לתוך קפסולת הזמן והרס את הזרע כדי שלא יוכל לחזור חזרה. לאחר מכן קלרנס גרם להכחדת הפלאמלים על ידי הנחת פצצת מזל"ט. לאחר הגעתו של אד לאי לאחר שראה את הסרטון שאופ עשתה הגרם לו להתגעגע. הם בורחים מקלרנס אשר רדף אחריהם ותוך כדי ניסו לעצור את הפצצה, ובסופו של דבר הם נופלים לבור ופורסים את הזרע כדי להעביר את האי כולו לימינו. קלרנס שורד, אבל ד"ר צ'ונג מגיע ושולח אותו בחזרה לאנטארקטיקה של 1915 כנקמה.
הקרנת הסרט
הסרט יצא לאקרנים ברוסיה ב-11 בפברואר 2021, לאחר מכן בבריטניה בקולנוע סקיי סינמה, ואז לאקרנים ברחבי העולם בנטפליקס ב-19 בנובמבר 2021. בישראל הסרט יצא לאקרנים ב-21 ביולי 2022.
מגדל השארד
מגדל השארד (באנגלית: The Shard), בעברית "מגדל רסיס הזכוכית", המוכר גם בשם מגדל גשר לונדון (באנגלית: London Bridge Tower), הוא גורד שחקים בן 72 קומות שעוצב על ידי האדריכל האיטלקי, רנצו פיאנו.
תכנון
בשנת 1998 החליטו היזם הלונדוני אירווין סלר ושותפיו, לפתח מחדש את מגדלי סאות'וורק, שנבנו באתר בו הוקם המגדל בשנות ה-70 של המאה ה-20, בעקבות מדיניות חדשה של ממשלת בריטניה, המעודדת פיתוח של בניינים גבוהים בצמתי תחבורה מרכזיים (האתר צמוד לתחנת הרכבת הראשית תחנת גשר לונדון. סלר טס לברלין באביב 2000 כדי לפגוש את האדריכל האיטלקי רנצו פיאנו לארוחת צהריים. לדברי סלר, פיאנו דיבר על הזלזול שלו בבניינים גבוהים קונבנציונליים במהלך הארוחה, לפני שעבר על תפריט המסעדה ושרטט פסל דמוי צריח שמגיח מנהר התמזה. הוא נתן לו את השם "רסיס הזכוכית" (או "שבר של זכוכית"), בשל צורתו כפירמידה מחודדת.
איברהים דורו
קריירת משחק
דורו נולד בעיר קוניץ' שביוגוסלביה ובגיל נוער שיחק בקבוצה המקומית בסרייבו. דורו עלה לקבוצת הבוגרים אך עד מהרה נאלץ לעזוב את הקבוצה בעקבות השבתת הליגה המקומית עקב המלחמות באזור ועבר לשחק בקרואטיה. תחילה חתם בהיידוק ספליט ובהמשך עבר לשיבניק.
בעונת עבר מחיפה להפועל כפר סבא עמה ירד לליגה השנייה. את העונה הבאה פתח באותה הליגה במדי מכבי אחי נצרת.
לדורו אח בשם סמיר המשחק בזניצה.
כף ברקס
כֵּף בֶּרְקְס (באנגלית: Cape Burks) הוא כף סלעי בולט, לחוף ארץ מרי בירד שבמערב אנטארקטיקה.
אליעזר ולדמן
ביוגרפיה
בשנותיו בישיבת מרכז הרב התיידד עם הרב חיים דרוקמן. השניים קיימו לימוד משותף קבוע, מדי שבוע, עד מותו.
דעותיו
הרב ולדמן היה נגד מעשי נקמה פרטיים בערבים וטען שמדינת ישראל בלבד צריכה לנקוט צעדים כנגד הערבים כתגובות לפיגועים.
בשיעור שמסר קבל על התבדלותן של ישיבות הקו, לדבריו. עוד אמר שאין לתלמידי הרב טאו סמכות לקבוע שרבם הוא גדול הדור ועולה על שאר תלמידי הרצי"ה, וכינה טענה זו "התנשאות לא יפה". עם זאת ביקש מתלמידיו להיזהר מלנהוג בזלזול כלפי רבנים ותלמידים מישיבות הקו.
אצטדיון מסטאייה
היסטוריה
המסטאייה נבחר לארח את משחק הבכורה של נבחרת ספרד במונדיאל 1982, ו-10 שנים מאוחר יותר את משחקי הכדורגל של אולימפיאדת 1992, שנערכו במקור בעיר ברצלונה.
כף ברקס
תחנת רוסקאיה
ברית המועצות הקימה על הכף בשנת 1980 את תחנת המחקר רוסקאיה. התחנה נסגרה בשנת 1990.
רד (סרט)
רד (באנגלית: RED - "אדום", או ראשי התיבות של "Retired, Extremely Dangerous" ובתרגום לעברית: גמלאי מסוכן ביותר) הוא סרט פעולה קומי אמריקאי משנת 2010, שביים רוברט שוונטקה, בכיכובם של ברוס ויליס, מרי-לואיז פרקר, מורגן פרימן, הלן מירן, ג'ון מלקוביץ' וקארל אורבן. הסרט מבוסס על ספר קומיקס בעל אותו שם מאת וורן אליס.
ביולי 2013 יצא לאקרנים סרט ההמשך, רד 2.
סבב ה-WTA
שיאי הסבב העולמי
מוצגים בזאת שיאים עיקריים שתועדו בסבב העולמי לנשים בטניס, השיאים המוצגים הם למשחקי היחידים לאורך כל ההיסטוריה.
בית הדין לצדק של האיחוד האירופי
הרכב
נשיא בית הדין נבחר על ידי השופטים – בבחירה עצמאית שאינה חשופה להתערבותו של כל מוסד אירופי אחר – לכהונה מתחדשת של שלוש שנים. רשם בית הדין נבחר באותו אופן שבו נבחר הנשיא.
בבית הדין ובערכאה הראשונה פועלים גם בעלי תפקידים נוספים: רשם, עוזרים משפטיים לשופטים ושירותים מקצועיים כגון חטיבת מחקר, המעסיקה עורכי דין מכל המדינות החברות, ספרייה משפטית, חטיבת תרגום ועוד.
פרוצדורה וההליך המשפטי
כל החלטה מתקבלת על דעת כל שופטי ההרכב, כלומר לא מתקיים מוסד "דעת מיעוט", ועליה חותמים כל השופטים שישבו בדין. על אף החשאיות המוחלטת בנוגע לקבלת ההחלטות בפסקי הדין, ידוע כי מתגלעות מחלוקות בסיסיות, בעיקר לנוכח ההרכב המגוון של השופטים, הבאים ממסורות משפטיות שונות.
בית המשפט הכללי – (General Court Le Tribunal)
השופטים מתמנים לתקופה של שש שנים על פי אמות מידה זהות לשופטי הערכאה העליונה. אופן בחירתם של הנשיא והרשם זהה גם-כן לערכאה העליונה. נשיא בית המשפט הכללי הוא שקובע את אופן חלוקת התיקים וארגון ההרכבים.
פאביאנהאזה
יהודי פאביאנהאזה
בשנת 1941 גויסו עשרה צעירים בני הכפר לעבודות כפייה, שמונה מהם נספו במהלכם.
דניס וייז
קריירת אימון
ב-2006 מונה וייז למאמן סווינדון טאון מהליגה השנייה באנגליה. הקבוצה סיימה את העונה במקום השלישי ועלתה ליגה. בסוף אותה עונה מונה וייז למאמן לידס יונייטד מהליגה הראשונה. בסיום אותה עונה לידס ירדה ליגה אחרי שסיימה במקום האחרון (לקבוצה הופחתו 10 נקודות כעונש על בעיות פיננסיות). וייז אימן את הקבוצה במשך חצי עונה נוספת עד לינואר 2008 לאחר שקיבל הצעה לשמש מנהל מקצועי בניוקאסל יונייטד.
יצחק חזן
ביוגרפיה
בשנת 1940 הוסמך לשוחט ובודק על ידי הרב יהושע ברדוגו. באותה שנה חזר לכפר הולדתו וכיהן כרב הקהילה תחת אביו, במשך שמונה שנים. בתקופה זו למד עם הרב שמעון דיין, שלאחר פטירתו סייע להוציא את ספר תשובותיו 'זהב שבא'.
אחר שסיים את תפקידו באגדיר, זומן לכהן כדיין בבית הדין המרכזי בקזבלנקה. בתפקיד זה ישב עם הרב שלום משאש – הראב"ד, הרב משה מלכה – סגן הראב"ד, הרב חיים רפאל שושנה והרב רחמים בן עמארה. תפקידו העיקרי בבית הדין היה סידור הגיטין.
כמו כן הסמיכוהו בכתב הרב יצחק נסים והרב איסר יהודה אונטרמן.
ארנדה
רקע היסטורי
בשנת 1386 נישאה מלכת פולין ידוויגה לדוכס ליטא ולדיסלב יגיילו  שהפך בכך למלך פולין וליטא. בכך החל שלטונה של השושלת היגלונית, שנמשך כ-200 שנה בהן התעצמה ממלכת פולין-ליטא. ניצחונות פולניים בקרבות נגד נסיכות מוסקבה והאימפריה העות'מאנית הביאו להתפשטות מזרחה. שטחים נוספים במזרח עברו לשליטת פולנית בעקבות שילובה של אוקראינה בממלכה ב-1569. במאה ה-16 הגיעה הממלכה לשיא פריחתה ושלטה על מרכז אירופה, אוקראינה וחלקים במערב רוסיה. הודות לכך הוענקו לאצולה הפולנית שטחים רבים ונרחבים. מכיוון שהאצולה לא רצתה ולעיתים לא היה באפשרותה לנהל נחלות רחוקות אלה, הן הוחכרו במסגרת חוזי ארנדה תמורת דמי חכירה קבועים מראש. במקביל, במהלך המאות 12–15, חל גידול ניכר במספר היהודים בפולין בעקבות גירושים המוניים מצרפת, אנגליה, ספרד ופורטוגל. באותה עת גם רבים מיהודי גרמניה ובוהמיה היגרו לפולין כתוצאה מהרדיפות על רקע מסעי הצלב ומגפת המוות השחור. גורמים חברתיים-כלכליים דחפו את היהודים להגר לפולין. ההבטחות לחופש דת ולשלטון עצמי דרבנו יהודים רבים להגיע לפולין. ב-1264 מעניק המלך בולסלב החמישי כתב זכויות ליהודי קאליש הכולל סעיפים המבטיחים חופש דת, עיסוק והגנה מפני פגיעה. כתב זכויות זה הפך במרוצת הזמן למסמך העיקרי והחשוב ביותר לשמירה על זכויות היהודים עד למאה ה-18. פתיחות זאת כלפי היהודים עודדה את התיישבותם באזורים החדשים במזרח פולין ובמערב אוקראינה ואף הייתה לגורם שהביא אותם ליטול חלק ברכישת זיכיונות ולהשתלב בשיטת הארנדה.
קווין קאמינגס
חייה
לקאמינגס ילדה אחת שנולדה בשנת 2000 עם חברה, דון דיפייטרו. לאחר שילדה את בתה המציאה את מכשיר ההיפהאגר המאפשר לסחוב תינוקות ממקום למקום, בעקבות ההצלחה והביקוש שנוצרו פתחה קאמינגס חברה למוצר בבעלותה. בשנת 2005 פתחה בלוג מצליח שעוסק בנקודת מבטה כאמה וכאשת קריירה. בשנת 2009 פרסמה את ספרה "Notes From The Underwire: Adventures from My Awkward and Lovely Life".
תהודה מסלולית
מערכת של ירחים
למערכת של ירחים הסובבים כוכב לכת יש נטייה לפתח תהודת מסלול-מסלול ותהודת סיבוב-מסלול. המערכת של צדק מהווה דוגמה למצב תהודה. הירח איו נמצא בסיבוב סינכרוני סביב צדק והוא נמצא בתהודה מסלולית 1:2 עם אירופה, כלומר על כל שתי הקפות שלו את צדק אירופה מקיף את צדק פעם אחת. באופן דומה מתקיימת תהודה מסלולית 1:2 בין אירופה לגנימד. המשמעות היא ששלושת הירחים נמצאים בתהודה מסלולית זה עם זה.
אנדרטת הרוכבים
מבנה
לוח זיכרון נוסף בסמוך לאנדרטה מנציח את שירותו בכוח האימפריאלי האוסטרלי של גנרל סר הנרי ג'ורג' שובל. הוא פיקד על בריגדת הפרשים הקלה ה-1 ועל הדיוויזיה האוסטרלית ה-1 במהלך מערכת גליפולי ב-1915. בהמשך פיקד על דיוויזיית אנזא"ק הרכובה ועל הגיס הרכוב המדברי בקרבות בסיני, ארץ ישראל וסוריה.
יוסף ענגיל
ביוגרפיה
תקופה מסוימת ישב בעיר בנדין ללא אזרחות רוסית, מה שגרם להלשנות. במהלך מלחמת רוסיה–יפן בשנת ה'תרס"ו (1906) החליטו הרוסים 'להלאים' את הבניין בו השקיעה אשתו של רבי יוסף ענגיל את רוב כספם והם נאלצו לעקור לקרקוב, שם קיבל הר"י ענגיל משרה, תחילה כדיין אך מהרה התמנה לאב בית דין עד לפרוץ מלחמת העולם הראשונה.
היטלר הסודי
אופן המשחק
במשחק השחקנים מחולקים לשתי קבוצות: הליברלים והפשיסטים, כשהאחרונים כוללים גם את תפקיד היטלר. תמיד יהיו יותר ליברלים מאשר פשיסטים בכל משחק. כשמשחקים עם חמישה או שישה שחקנים, יש רק שני פשיסטים (כשאחד מהם הוא היטלר) ושניהם מזהים אחד את השני. במשחקים של לפחות שבעה שחקנים, זהותו של היטלר ידועה לכל שאר הפשיסטים, בעוד שזהות הפשיסטים אינה ידועה להיטלר עצמו.
Kisses on the Bottom
האלבום יצא לראשונה לשווקים ב-6 בפברואר 2012 בבריטניה וב-7 בפברואר בארצות הברית. האלבום הגיע למקום ה-3 במצעד האלבומים של בריטניה, למקום וה-5 במצעד האלבומים האמריקני.
בליץ'
בְּלִיץ' (בקאטאקאנה: ブリーチ; ברומאג'י: Bleach) היא סדרת מנגה ואנימה שנכתבה על ידי טיטה קובו. בסדרה מסופר על איצ'יגו קורוסאקי, תלמיד תיכון בן 15 בעל היכולת לראות רוחות, המקבל מנערה בשם רוקיה קוצ'יקי כוחות של מלאך מוות (ביפנית: 死神 שִׁינִיגָּאמִי) וחרב מחסלת נשמות, הנקראת זאנפקטו (Soul Slayer - החרב של מלאכי המוות).
We Are the World
We Are the World הוא שיר צדקה שהוקלט על ידי להקת העל USA for Africa, למען נפגעי הבצורת באתיופיה, בשנת 1985. השיר נכתב על ידי מייקל ג'קסון וליונל ריצ'י והופק על ידי קווינסי ג'ונס ומייקל אומרטיאן.
איגור מיטרסקי
איגור מיטרסקי (במקדונית: Игор Митрески; ) הוא כדורגלן עבר מקדוני ששיחק בעמדת הבלם.
פרידריך קולאו
ביוגרפיה
קולאו כתב קונצ'רטו לפסנתר, רביעיית מיתרים, כמה יצירות לפסנתר, הכוללות את הסוגות שהיו מקובלות אותם ימים: סונאטות סונאטינות, ואלסים, רונדו ווריאציות. כו כן כתב כמה יצירות לכלי קשת (שלוש רביעיות ושתי חמישיות וסונאטות אחדות לכינור), יצירות מוזיקה נלווית ואופרות אחדות. עם זאת, יצירותיו המוקלטות והמנוגנות ביותר הן כמה סונאטינות לפסנתר ומספר רב של יצירות לחליל. הודות ליצירות אלה לחליל ניתן לו הכינוי "בטהובן של החליל" בתקופת חייו, אם כי הוא מעולם לא ניגן בכלי זה.
ארגון אלמנות ויתומי צה"ל
ארגון אלמנות ויתומי צה"ל (באנגלית: I.D.F. Widows & Orphans Organization) ע"ר, הוא ארגון וולונטרי יציג על פי חוק. הארגון הוקם בשנת 1991, והוא הארגון הבלעדי המייצג את האלמנות והיתומים אשר בני זוגן או אביהם נהרג בעת שירותו הצבאי או הביטחוני מאז מלחמת העצמאות ועד היום. מטרתו של הארגון לקדם, לשקם ולהעניק בית חם ואוזן קשבת לאלמנות וליתומי חללי צה"ל וכוחות הביטחון.
היסטוריה
הארגון הוקם בשנת 1991, לאחר שמייסדיו, פרשו מארגון "יד לבנים", על מנת לדאוג לייצוג הולם לצרכים הייחודיים של אלמנות ויתומי צה"ל וכוחות הביטחון. בשנת 2009, הביאו מאמצי הארגון לשינוי החקיקה על פיה אלמנת צה"ל שנישאה מחדש איננה עוד מוכרת כאלמנת צה"ל על ידי מוסדות המדינה, תיקון שהביא להכרתן מחדש של אלמנות צה"ל רבות.
מבנה הארגון
לארגון יש אספה כללית המונה 50 חברות וחברים הנבחרים אחת ל-4 שנים. האספה הכללית בוחרת את חברי הוועד המנהל המונה 7 חברות אשר בראשו עומדת יו"ר הארגון.
תותחי נברון (ספר)
תותחי נברון (באנגלית: "The Guns of Navarone") הוא מותחן מלחמתי מאת הסופר הבריטי אליסטר מקלין, שיצא לאור בשנת 1957. זהו ספרו השני של מקלין.
עיבודים לקולנוע
הספר עובד לסרט קולנוע בשנת 1961. הסרט זכה בשני פרסי גלובוס הזהב. ב-1968 הוציא מקלין ספר המשך בשם גיבורי נברון.
דיטר איילטס
קריירת מועדונים
איילטס זכה עם ורדר ברמן בשתי אליפויות הבונדסליגה, הראשונה בשנת 1988 והשנייה בשנת 1993. כמו כן, זכה איילטס עם ורדר ברמן בשלושה גביעים מקומיים, ואף זכה פעם אחת עם הקבוצה בגביע אירופה למחזיקות גביע בשנת 1992, לאחר ניצחון 2-0 במשחק הגמר מול מונקו, בו שיחק 90 דקות.
ניקולאי גומיליוב
תחילת הקריירה
בשנת 1911 הוקמה "גילדת המשוררים" בה היו חברים בנוסף לגומיליוב גם אשתו, יוסף מנדלשטם, ולדימיר נרבוט ומשוררים נוספים. בשנת 1912 גומיליוב פרסם את העקרונות של האקמאיזם. ב-1 באוקטובר 1913 לזוג נולד בן וזמן קצר לאחר מכך גומיליוב נסע לאפריקה.
תקופת מלחמת העולם הראשונה
עם תחילת מלחמת העולם הראשונה גומיליוב התנדב לצבא. כבר בנובמבר 1914 יחידתו הועברה לדרום פולין והשתתפה בקרבות. על גבורתו בקרבות, בדצמבר 1914 גומיליוב קיבל את עיטור "צלב גאורגי" ובינואר 1915 קודם למש"ק. בקיץ 1915 הוענק לו עיטור נוסף. ביולי 1915 גומיליוב השתתף בקרב קשה ועל גבורתו הוענק לו עיטור בפעם השלישית.
אהרן צבי פרופס
פועלו האמנותי
בשנת 1961 ייסד פרופס פסטיבל קיץ למוזיקה שנערך בתיאטרון קיסריה. בשנת 1964 גדל היקף הפסטיבל והוא קיבל את השם "פסטיבל ישראלי", לימים הפך ל"פסטיבל ישראל", פסטיבל אמנות הבמה הממלכתי של ישראל הנערך עד ימינו. במסגרת הפסטיבל יזם את הענקת "מדליית מצדה", פרס למוזיקאים. את המדליה הראשונה קיבל המלחין היווני מיקיס תאודורקיס ב-1972.
פאבלו מרטינס
פאבלו (אנדרס) מרטינס (בספרדית: Pablo Martínez; נולד ב-7 בנובמבר 1987 בלה פלאטה) הוא שחקן טלוויזיה ארגנטינאי שידוע בזכות משחקו בטלנובלה הפופולרית "כמעט מלאכים".
תמיסת רינגר
תמיסת רינגר היא אם התמיסות הפיזיולוגיות והמדיומים המשמשים להזרקה לבני אדם ובעלי חיים, הן למטרות מחקר והן למטרות רפואיות, בנוסף תמיסת רינגר מהווה את הבסיס לשמירת איברים, רקמות ותאים מחוץ לבעל החיים או האדם- בכך תרמה תרומה משמעותית להשתלת איברים, וגידול תאים בתרבית המאפשרים החזקה או גידול תאים ורקמות מחוץ לבעל החיים.
תמיר הימן
ביוגרפיה
ב-28 במרץ 2018 נכנס לתפקידו כראש אמ"ן. ושימש בתפקידו בין היתר במהלך המבצע המיוחד בח'אן יונס, במבצע חגורה שחורה ובמבצע שומר החומות. ב-5 באוקטובר 2021 סיים את תפקידו. בשנת 2022 נכנס לתפקידו כמנהל המכון למחקרי ביטחון לאומי במקומו של אודי דקל.
מרטין סנסמאייר
קריירה
סנסמאייר הצטרף לצוות השחקנים בעונה השנייה (2018) של סדרת הטלוויזיה "וסטוורלד", בתפקיד חוזר. שיחק גם בסרט המותחן "חדר נוסף" לצידן של וירג'יניה מדסן ואלישה ויט.
MacArthur Park
גרסת ריצ'רד האריס
ב-1992 ערך העיתונאי דייב בארי מהעיתון Miami Herald סקר בין קוראיו שבחרו בהקלטה של האריס כ"שיר הגרוע ביותר בכל הזמנים", הן בקטגוריה של "מילות השיר הגרועות ביותר" והן בקטגוריה של "השיר הגרוע ביותר בסך הכל". בארי העיר: "קשה להתווכח עם מי שענה לסקר שבחרו בו כגרוע ביותר".
הדרך הירוקה לתקווה
מטרות
'הדרך הירוקה לתקווה' טוענת כי היא שואפת להמשיך את המחאות כנגד הלגיטימיות של נשיאותו של מחמוד אחמדינז'אד, תוך נהיגה בדרך חוקית ובלתי אלימה, וקיום מלא אחר החוקה, כפי שמוסאווי אומר:
הקמת התנועה
על פי נציגי הארגון התנועה מתפקדת על בסיס קמפיין הכולל מפלגות פוליטיות, ארגונים לא ממשלתיים, ורשתות חברתיות. בהתייחסו לתנועה החדשה, מוסאווי אמר כי "הדרך הירוקה לתקווה יוסדה למען הדרישות הצודקות של האנשים ולמען תביעת הזכויות שנשללו מהם". הוא הצביע על כך שרשתות חברתיות אוטונומיות וספונטניות בקהילה הן חלק מתנועה זו, "במהלך הבחירות [לנשיאות איראן], בחרנו ונשארנו עם מוטואים של המסגרת החוקתית, כיום אנחנו נאמנים לססמאות אלו", מוסאווי צוטט כאומר, "אנו מאמינים כי אם דרישות האנשים היו מקבלות יחס הוגן ובמקום להשתמש בתקשורת כדי לקשר בין תנועות ספונטניות לזרים, והממשל היה מקדם את האמת על ידי בקורת הוגנת, הם היו יכולים לרצות את דעת הקהל", הוא הוסיף.
בחירת השם
על פי יועצו של מוסאווי, עלי רזא בהאשיטי, מוסאווי עצמו הוא שבחר את השם. הוא בחר להשתמש במילה "הדרך (הירוקה לתקווה), כדי שלא יצטרך להשתמש במילים "התנועה" או "המפלגה", וכן בחר ב"ירוק", בגלל שירוק היה הצבע שהיה לסמל בידי המפגינים, ו"תקווה", בשל הבטחתו להקים ממשלה של "תקווה" אם ייבחר.
Grian (יוטיובר)
Wynncraft
גריאן הוא אחד ממנהלי Wynncraft, שרת מיינקראפט פומבי שמבוסס על ז'אנר משחק תפקידים המוני ברשת (MMORPG), שנוצר ב-2011.
ריצ'רד קוסוויי
חיים אישיים
סר ג'ון סואן קנה יותר משלושים חפצים שהוצגו למכירה במכירה פומבית לאחר מותו של קוסוויי.
מועצה אזורית אל-בטוף
היסטוריה
יישובי המועצה היו חלק כלולים בתחום מועצה אזורית נוף הגליל שהוקמה בשנת 1993. בשנת 1999 מינה שר הפנים, נתן שרנסקי, ועדת גבולות, בראשות הגאוגרף יוסי בן-ארצי מאוניברסיטת חיפה, לבדיקת תחומי השיפוט של המועצה, עקב רצונם של היישובים הבדואים לקבוע מחדש את גבולות המועצה. הצורך בהקמת ועדת הגבולות התעורר לפני הבחירות המוניציפליות למועצות האזוריות במאי 1999, כאשר שלושה מהיישובים בדוויים: רומנה, עוזייר רומת אל-הייב, ביקשו שלא להיכלל בתחום המועצה האזורית נוף הגליל, ולהקים לעצמם מועצה עצמאית משלהם. היישובים פנו לבג"ץ, וביקשו ממנו שלא להשתתף בבחירות ולהקים מועצה נפרדת. בג"ץ המליץ על הקמת ועדה שתחליט לאן ישתייכו היישובים מבחינה מוניציפלית.
דניאל קייסי
קריירה
ב-2010 הופיע קייסי בפרק בסדרה "המפקח ג'ורג' ג'נטלי", וב-2011 בפרק בסדרה "Marchlands". ב-2012 ושוב ב-2014 השתתף בסדרת הדרמה הרפואית "חדר מיון". בתחילת 2016 הצטרף לצוות השחקנים של אופרת הסבון הוותיקה "קורוניישן סטריט".
האגודה הגרמנית לחקר ארץ ישראל
פעילות
מאז 1969 מוציאה האגודה לאור גם מונוגרפיות הרואות אור באופן בלתי סדיר תחת הכותרת "Abhandlungen des DPV", ועוסקות באותו טווח נושאים כמו כתב העת.
Honey, Honey
Honey, Honey (מותק, מותק) הוא הסינגל השני של להקת אבבא ב-1974 והוא כלול באלבום ווטרלו.
תוכנית קופרניקוס
המידע שיתקבל מחיישני מיזם GMES יסייע לחוקרים להבין טוב יותר את אופי השינויים הסביבתיים בכדור הארץ. על פי הציפיות, מיזם GMES יאפשר תכנון מיטבי של כבישים ודרכים, יעזור למתכנני ערים, יסייע לקבלת החלטות בנושאי תכנון חקלאי וניהול משאבי אנרגיה, ובכלל זה אנרגיה מתחדשת.
אליעזר בן שמואל (ורונה)
פסיקתו
חידושו המפורסם בענייני עגינות משמש רבות ב"היתרי עגונה". עילת היתר זו מכונה "אומדנא דרבי אליעזר מוורדון" (בטעות, במקום מוורונה) או סברת "אבד זכרו". עיקרה הוא הטענה "לו היה קיים היה בא". כלומר, במקרי היעדרות שבהם יכול היה הבעל המעגן לחזור או להודיע על סיבת היעלמו לו היה קיים, הסברה נותנת שהיעדר הודעה נובע ממוות. בצירוף עם ראיות נסיבתיות נוספות, משמשת "אומדנא" זו כבסיס להיתר האשה להינשא. המקרה עליו התנהל הדיון המקורי, התרחש לדעת החוקרים (אביגדור אפטוביצר ואחרים), בשנת ד'תתקע"ד (1213–1214).
קרב ביר חכים
קרב ביר חכים התחולל במדבר לוב במהלך המערכה במדבר המערבי במלחמת העולם השנייה, בין 26 במאי 1942 ל-11 ביוני 1942. במהלך הקרב, שהיה חלק מקרב גזאלה, הגנו לוחמי צבא צרפת החופשית בפיקודו של הגנרל פייר קניג במשך 16 ימים על מתחם מבוצר ובמרכזו מצודה מדברית בשם "ביר חכים", אל מול התקפות כבדות וכיתור של כוחות גרמנים ואיטלקים עדיפים בפיקודו של ארווין רומל. לאחר מכן פרצו הכוחות הצרפתיים את המצור הגרמני, והצליחו להגיע, כיחידה צבאית מאורגנת, לשטח המוחזק בידי בעלות הברית. עמידתו של מתחם ביר חכים ריתקה אומנם חלק ניכר מכוחותיו של רומל וגרמה להם אבדות כבדות, אך לא הייתה לה השפעה משמעותית על התפתחות קרב גזאלה ועל תוצאתו הסופית.
ביר חכים - הכוח התוקף
המשימה של כיבוש ביר חכים הוטלה בתחילה על דיוויזיית השריון "אריאטה" מהקורפוס הממונע האיטלקי ה-20. דיוויזיה זו הייתה אחת מדיוויזיות העילית של הצבא האיטלקי. הציוד הכבד שלה כלל טנקים בינוניים מסוג M13/40 ו-M14/41, ותותחים מתנייעים מסוג סמוונטה 75/18. הדיוויזיה, שהוקמה בשנת 1939 הוצבה במדבר המערבי לאחר התבוסה האיטלקית במבצע מצפן, בינואר 1941 ולחמה תחת פיקודו העליון של רומל בכל המערכות מאז. היא כללה את רגימנט השריון ה-132, רגימנט הברסליירי הממונע ה-8 (ברסליירי היה כינוי ליחידות רגלים ניידות, שהוקמו בצבא האיטלקי בזמן מלחמות השחרור, ומדיהם אופיינו בעטרת נוצות שחורה שהוצמדה לכובעם) ורגימנט הארטילריה הממונע ה-132.
תשובתו של הגנרל קניג
הבריגדה הצרפתית בביר חכים ספגה לא מעט התקפות מהאוויר. עד תום המערכה על ביר חכים ביצע הלופטוואפה כ-1,300 גיחות על המצודה. לאחר הפצצה כבדה שהונחתה על המתחם ב-1 ביוני, נעשה ניסיון לדרוש את כניעת הכוח הצרפתי בביר חכים בבוקר 2 ביוני.
מתקפת רומל על ביר חכים
ב-3 ביוני שלח רומל פתק בכתב ידו אל הגנרל קניג: "לחיילי ביר חכים. המשך ההתנגדות פירושו שפך דם מיותר. לבסוף יהיה גורלכם כגורל חבריכם הבריטים בגות-אל-אואלב, שהושמדו לפני יומיים. נפסיק את פעולות האיבה אם תניפו את הדגל הלבן, ותצאו לקראתנו ללא נשק". להצעה זו הגיב קניג במטר ארטילרי מוגבר. באותו יום ולמחרת נמשכה המתקפה הארטילרית והאווירית. נערכו מספר ניסיונות להתקרב לשטח המצודה, אך אלו נהדפו על ידי מגיניה. ב-5 ביוני נשלח קצין גרמני נוסף לקבל את כניעת מגיני המצודה, אך נדחה כשם שנדחו קודמיו.
נבחרת קוסובו בכדורסל
היסטוריה
הטורניר הראשון בו לקחה חלק נבחרת קוסובו היה מוקדמות אליפות אירופה בכדורסל 2017, והיא שיחקה את משחק הבכורה שלה ב-31 באוגוסט 2016 במסגרת טורניר זה. במשחק הפסידה הנבחרת ל 68–113.
ב-2 באוגוסט 2017 זכתה הנבחרת בניצחונה הראשון אי פעם, 72–68 על במסגרת קדם מוקדמות גביע העולם בכדורסל 2019. הנבחרת המשיכה לנצח 75–69 את ועלתה לשלב הבא, אך לא ניצחה בו ולו במשחק אחד ולא הצליחה להעפיל לגביע העולם בכדורסל.
איניגו מרטינס
איניגו מרטינס ברידי (בספרדית: Iñigo Martínez Berridi; נולד ב-17 במאי 1991 באונדרואה שבחבל הבסקים, ספרד) הוא כדורגלן ספרדי המשחק בעמדת הבלם בקבוצת ברצלונה.
אתלטיק בילבאו
ב-30 בינואר 2018 נרכש על ידי אתלטיק בילבאו תמורת 32 מיליון יורו, שהיה סעיף השחרור שלו בריאל סוסיאדד. המעבר עורר סערה בקרב אוהדי ריאל סוסיאדד, מכיוון שהשחקן גדל במועדון וחצה את הכביש ליריבה הגדולה. הסכום ששולם עליו הוא מחצית מהסכום שקיבלה אתלטיק בילבאו ממנצ'סטר סיטי על רכישת הבלם איימריק לאפורט באותו שבוע. ב-4 בפברואר 2018 ערך הופעת בכורה במדי קבוצתו החדשה בהפסד 0–2 לז'ירונה באצטדיון מונטיליבי.
בתקופתו באתלטיק בילבאו ערך 177 הופעות וכבש שמונה שערים.
פציעה ברצועה הצולבת הקדמית
אפשרויות הטיפול
בפציעה ברצועה הצולבת הקדמית אפשר לטפל בצורה כירורגית או שמרנית. אם במהלך הפציעה לא נגרם נזק לסחוס והברך עומדת במעמסים של פעולות יום-יומיות אז אפשר לוותר על ניתוח. עם זאת הפצוע לא יוכל לשוב ולעסוק בספורט תחרותי ופעולות שכוללות שינוי כיוון וקפיצות. על המטופל לבצע טיפול פיזיותרפי כדי לחזק את השרירים התומכים בברך (ובכך להפחית את העומס משם), וכמו כן להשתמש בעזרים כמו מגן ברך. כל אלו יעזרו להחזיר את הפצוע לפעילות יומית נורמלית בתוך חודש, ולהחזיר את טווח התנועה המלא לברך.
אם הברך מגלה אי יציבות ופוגעת בחיי היום יום של הפצוע, נשקלת האופציה של ניתוח לשחזור רצועה. ספורטאים רבים מבצעים את הניתוח על מנת לחזור לפעילות אותה ביצעו טרם הפציעה. המלצה לניתוח יכולה להיות גם אם יש פגיעה של המיניסקוסים והסחוס. את הניתוח מבצעים על ידי שיטות ארטרוסקופיות. את הרצועה החדשה לוקחים מגיד הפיקה של המטופל, או מגיד שנתרם לבנק האיברים. מקובל להגיע לניתוח כשהברך בטווח תנועה מלא, ועם טיפול פיזיותרפי מקדים. בנוסף לכך, לאחר הניתוח על המטופל לבצע שיקום פיזיותרפי ארוך ואינטנסיבי. היכולת לחזור לפעילות מלאה לאחר הניתוח מוערכת בין 6 ל-9 חודשים.
קלרה זיוורט
ביוגרפיה
היא נולדה למשפחה של גרמנים בלטיים, שעברה מסנט פטרסבורג לדנציג. אביה היה קפטן צבא פרוסיה בדימוס, אמה, הלן (1837–1924), הייתה אמנית חובבת, ואחותה הצעירה, אליזבת זיוורט, הייתה לסופרת פופולרית.
קשת איים
היווצרות קשת איים
המקום בו מתרחש איבוד המים והחומרים הנדיפים הוא הסיבה להיווצרות קשת איים במרחק מסוים מן השקע. ההתכה החלקית מתרחשת בעומק של כ-100 ק"מ מתחת לקשת האיים. זווית החדירה של הקרום הנוחת תשפיע על הגעתו לנקודת ההתכה, וכתוצאה מכך על מיקומה של קשת האיים:
קלרה זיוורט
ביוגרפיה
בשנת 1884, היא החלה לחלק את זמנה בין פומרניה לברלין ולבסוף הצליחה להשיג שיעורים אצל צייר בולט, הדיוקנאי השווייצרי, קרל שטאופר-ברן, שחשף לה את עבודתו של הסימבוליסט, ארנולד בוקלין. חשיפה זו הייתה בעלת השפעה גדולה על סגנונה. לאחר מכן קיבלה שיעורים ממקס קונר, המכונה "קייזרלר", שניהל סטודיו מפורסם לאמניות. היא סיימה את לימודיה בסביבות 1888/89 אצל הוגו פוגל.
נסיגת הקריירה
היא נעזרה בתקופה זו על ידי אחיותיה, ובמיוחד אליזבת, שהתפרנסה היטב מכתיבתה. כאשר נפטרה אליזבת בשנת 1930, קלרה נכנסה לדיכאון קשה ותוך שנים ספורות הייתה חסרת כל. כמוצא אחרון, היא פנתה למשרד התעמולה הציבורית של הרייך, בבקשה לקבל תמיכה כספית, והיא ניתנה. מאוחר יותר היא הפכה לחברה ב- Reichskulturkammer, אך מעולם לא הצטרפה למפלגה הנאצית.
עד אז היא כבר לא קיבלה את הפנסיה השנתית שלה מהמשרד ועד מהרה חיה בעוני. במשך שנים רבות האמינו שהיא נהרגה במהלך פשיטת הפצצה בשנת 1944, אך מכתב של אחותה ויקטוריה, שפורסם בשנת 2012, מעיד על מותה זמן קצר לאחר תום המלחמה ממחלת לב.
עינת הולנד
ביוגרפיה
עינת נולדה, גדלה והתחנכה בירושלים.
קריירה
בנוסף בשנת 2021 השתתפה בסדרה "המפקדת" בתפקיד החיילת שירה.
הייגר
בין לקוחותיה של פנדן (היבואנית) אגד, אלקטרה-אפיקים, אקסטרה תחבורה ציבורית, בית שמש אקספרס, דן, דן באר שבע, דן בדרום, מטרופולין וקווים.
אליהו מפולדא
פירושו לתלמוד הירושלמי
פירוש קרבן העדה (שיצא כארבעים שנה לאחר פירוש מהרא"ף, על סדר מועד בשנת ה'תק"ג (1743)) ראה את עצמו כפי הנראה כממשיך דרכו וכמשלים את פירושו, מכיוון שלא כתב את ביאורו על אותן המסכתות שכבר כתב עליהן מהרא"ף (מלבד מסכת שקלים). ישנו דמיון בין הפירושים גם בשיטת הלימוד, אם כי קרבן העדה נוטה מעט יותר להגיה את לשון התלמוד. קשר נוסף בין שני הפירושים עובר בבסיס הכלכלי להדפסת פירושו של מהרא"ף, והוא הרב דוד אופנהיים מפראג, אשר תרם בעצמו למלאכת הוצאת הספר, וחתנו הרב חיים יונה תאומים, שהיה קשור בקשרי משפחה עם מחבר קרבן העדה.
אדגר קורץ (רופא)
ביוגרפיה
לאחר מותו בשנת 1904 פורסמו שני כרכי השירה שלו, שירי עם מטוסקנה ושירים, על ידי אחותו, הסופרת והמשוררת איזולדה קורץ, שהייתה צעירה בקצת פחות משנה.
BookCrossing
היסטוריה
רון הורנבאקר הגה את הרעיון של BookCrossing במרץ 2001 וגייס בעקבות כך את השותפים ברוס והת'ר פדרסן כאשר האתר BookCrossing.com הושק לבסוף ב-21 באפריל 2001.
שנתיים לאחר השקת האתר הוא הכיל מעל ל-113,000 חברים. ב-2004 המילה "BookCrossing" נכללה לראשונה במילון Concise Oxford English Dictionary. עד מרץ 2012 הכיל האתר מיליון חברים רשומים וכמות הספרים שנרשמו באתר עד אז הייתה 8,500,000. עד 2017, היו באתר מעל ל-1.7 מיליון חברים ומעל ל-11.7 מיליון ספרים נרשמו באתר ב-132 מדינות שונות.
כלבי השמש
כלבי השמש, או בשמה המדעי, פרהליה (לצד לשמש), הם תופעה אופטית אטמוספירית בה נצפים שני כתמים בהירים משני צדי השמש, המלווים לרוב בהילה הנקראת "הילת 22 המעלות". שני הכתמים נמצאים באותה זווית עילוי כמו השמש.
החזית הדמוקרטית לשלום ולשוויון
הרכב החזית
המרכיב המרכזי ברשימה הוא המפלגה הקומוניסטית הישראלית, המרכיבים האחרים - ברית הנוער הקומוניסטי הישראלי (בנק"י), ועד היוזמה הדרוזי והפורום העיראקי. בעבר לקחו חלק בחזית גם תנועות אחרות, ביניהן פלג מהפנתרים השחורים. על פי תקנון חד"ש, כל ארגון אשר מסכים למצע החזית, מוזמן להגיש בקשת הצטרפות לחזית. בקשה כזו יכולה להיות מאושרת על ידי מועצת חד"ש, המורכבת מכ-800 צירים.
היסטוריה
חד"ש הוקמה על ידי רק"ח (כיום – מק"י) בשנת 1977 לקראת הבחירות לכנסת התשיעית, לאחר שהחליטה להתמודד ברשימה משותפת יחדיו עם הפנתרים השחורים, שמאל סוציאליסטי ישראלי וחוגי שמאל לא-קומוניסטים נוספים. הקמת חד"ש באה לאחר שני אירועים חשובים בישראל. האחד, יום האדמה והשני, הקמת חזית נצרת הדמוקרטית וזכייתו של תאופיק זיאד בתפקיד ראש עיריית נצרת. מטרת הקמת הרשימה הייתה להרחיב את בסיס התמיכה של רק"ח בקהלים שלא היו מעוניינים להצטרף למפלגה, כמו כן בהקמתה רק"ח נטשה את ההתנגדות המסורתית שלה לפוליטיקה מבוססת על השתייכות חמולתית וחד"ש כללה בין חבריה נכבדי חמולות שתמכו ברשימה.
חד"ש, בחודשים הראשונים להקמתה, התנגדה להסכמי קמפ דייוויד ולהסכם השלום בין ישראל למצרים מתוך ראייה שהסכמים אלו משרתים את ה"אימפריאליזם האמריקאי" ופוגעים בזכויות הפלסטינים, מסיבה זו סיעת חד"ש הצטרפה לימין הרדיקלי והצביעה נגד הסכמים אלו כשהם הובאו לאישור הכנסת.
לקראת בחירות 2006, בא לידי ביטוי קונפליקט בין חלק מהזרמים בחזית. זאת כאשר לקראת בחירות אלו, נבחר למקום השני ברשימה לכנסת חנא סוויד, שאינו חבר במק"י והחליף את עיסאם מח'ול ממק"י. שינוי זה הביא לידי ביטוי תפיסה של חד"ש כמפלגה אשר שמה את ענייני הציבור הערבי על סדר היום יותר מאשר את תפיסת העולם הלניניסטית הרחבה. בין הזרמים קימות מספר מחלוקות כגון: ריצה משותפת עם בל"ד ברשימה לכנסת, התנגדות לכל אחיזה אמריקאית במזרח התיכון בכל מחיר וכדומה. גורמים בודדים בחד"ש מעניקים לגיטימציה רעיונית בלבד להתנגדות לארצות הברית מצד ארגונים פונדמנטליסטים כגון חמאס וחזבאללה. עם זאת בכל הזרמים בחד"ש בולט הרבה יותר של התנגדות ברורה לקו המלחמתי של כל הצדדים הפועלים באלימות, בהם חמאס וחזבאללה. כיוון משמעותי אחר של חד"ש בשנים האחרונות, בדחיפת דב חנין והסניפים היהודיים בחד"ש, הוא לקדם את חד"ש ואת הרעיונות שבהם היא מאמינה לציבור היהודי. לקראת הבחירות לכנסת ה-18, פעילי בל"ד הוציאו קמפיין המשמיץ את זיקתה הציונית לכאורה של חד"ש, וזאת באמצעות תקיפתן של סיסמאות כגון "בעזה ובשדרות ילדים רוצים לחיות" אשר נקראת על ידי פעילי חד"ש, עקב ההתייחסות השוויונית של חד"ש לציונות וללאומיות הפלסטינית ועקב שירותו הסדיר בצה"ל של ח"כ דב חנין.
אדמה אבוחדיד
ביוגרפיה
עם סיום לימודי הרפואה בלבנון, התמחתה בפריז ובלונדון בגינקולוגיה וברפואת ילדים, ובשנת 1934 חזרה ללבנון על מנת ללמד רפואה באוניברסיטה האמריקנית בביירות. בין השנים 1936–1945 עבדה והרצתה בבית החולים המלכותי בבגדד. בשנת 1945, עברה לארצות הברית ללימודי התמחות נוספים באוניברסיטת ג'ונס הופקינס, ובשנת 1948 שבה ללבנון והצטרפה לסגל הלימוד של האוניברסיטה האמריקאית בביירות כפרופסור לגינקולוגיה ומיילדות. באוניברסיטה ייסדה את האגודה הרפואית לנשים בלבנון ואת המרפאה לעקרות ועסקה בקידום תכנון ילודה. בשנת 1969, ייסדה את האגודה הלבנונית לתכנון המשפחה. בשנת 1985, פרשה לגמלאות.
אדם שטארק
חייו
שטארק היה בנם של ולדיסלב ותרזה לבית גאלנקה. לאחר שסיים את הגימנסיה אסניקה בקאליש הצטרפה למסדר הישועים בסטארה ויאֵש ב-1924. הוא הוסמך לכמורה ביוני 1936, והתמנה לתפקיד מנהל כנסיית מריה בז'ירוביצי שבקרבת סלונים. הוא היה גם כומר בבית החולים המקומי וכומר במנזר האחיות של העיבור ללא חטא.
אלימלך נייפלד
נייפלד נולד בנובידבור מזובייצקי לרב העיר ראובן יהודה נייפלד, שהיה ממיסדי אגודת הרבנים בפולין. הוא למד תורה אצל אביו ואחר כך בישיבה של האדמו"ר מראדזימין. הוא השלים לימודים כלליים ולמד באלטונה ובברלין. הוא הקים תנועה להפצת חינוך דתי ציוני בשם תבונה. בסוף 1919 הצטרף לתנועת צעירי מזרחי שהפכה אז לתנועה ארצית בפולין. הוא נבחר להנהלת התנועה ונשלח מטעמה להנהלת הקרן הקיימת ולקונגרס הציוני ה-13. בתחילת 1924 החליף את קלמן אליעזר פרנקל, שעלה לארץ ישראל, כמנהל המשרד של צעירי מזרחי. במקביל הוא היה יד ימינו של הרב יצחק ניסנבוים ושימש לצדו כדרשן במרכז סיני בוורשה. בשנת 1934 עלה לארץ ישראל ומונה למנהלת מחלקת הדת של המרכז העולמי של המזרחי. בתוך תנועת הפועל המזרחי הוא היה מראשי הסיעה המרכזית, "תורה ועבודה", בראשות משה שפירא.
פסטיבל קולנוע קיבוצי
אודות הפסטיבל
פסטיבל קולנוע קיבוצי נוצר בשנת 2017 ביוזמת עדי רוזן ואורן תירוש, מאנשי קבוצת חבצלת, כחלק מפעילויות רבות של הקבוצה שנוצרו באותה שנה, שמטרתן עידוד התרבות והאמנות בקיבוצים. בשנתיים הראשונות עמדה מאחורי הפסטיבל קבוצת חבצלת לבדה, כשלתוכן שותפים ארכיון יד יערי, פורום חוקרי הקיבוץ ויד טבנקין. בשנת 2019 חברו ליצירת הפסטיבל גם מועצה אזורית מנשה וקיבוץ גן שמואל.
גרג ואן אוורמאט
2009
ואן אוורמאט סיים שני בקטע ה-5 של הוואלטה אלגראבה, וסיים רביעי באומלופ הט ניוסבלד. הוא סיים במקום ה13 במילאנו–סן רמו, ונבחר בהמשך העונה לטור דה סוויס, התוצאה הטובה ביותר שלו הייתה מקום 6 בקטע ה-3. הוא הגיע רביעי במרוץ החד יומי, האלה - אינגואיגם, והגיע באותו מיקום באליפות בלגיה. הוא נבחר לטור דה פראנס לראשונה בקריירתו, והתוצאות הטובות ביותר שלו היו מקומו ה-4 בקטע ה-19, ומקומו ה-7 בקטע ה-9. הוא סיים במקום ה-86 הכללי. באליפות העולם שנערכה במנדריסיו, סיים במקום ה-44.
2019
ואן אוורמאט היה אחד מהרוכבים הבודדים בקבוצה שהמשיכו לרכוב ב-BMC גם לאחר מיזוגה עם קבוצת CCC הפולנית, שבפועל CCC היא בעלת השליטה. בעונה עצמה, ואן אוורמאט ניצח את הקטע השני והשלישי של לוקסמבורג ואת המרוץ כולו, בנוסף לכך ניצח את הקטע השלישי של וואלטה ולנסיה. התוצאה הבכירה שלו בקלאסיקות האביב, הייתה המקום ה-3 ב-E3 בינקבנק קלאסיק. הוא ניצח את הקטע הרביעי בטור של יורקשיר, ובטור דה פראנס, ההישג הבכיר שלו היה מקומו ה-3 בקטע ה-17. אך בקטע הראשון לקח את מרבית הנקודות על מלך ההר, ולבש את החולצה המנוקדת בקטעים 2–3. ואן אוורמאט ניצח את המרוץ החד יומי הקנדי, גרנד פרי מונטריאול.
ריינר ראופמן
קפריסין
בעונת 2000/01 ראופמן מונה לקפטן הקבוצה לאחר עזיבתו של מלקוס, והוביל את אומוניה ניקוסיה לאליפות הראשונה בתקופתו, בעונה בה הבקיע 30 שערים. בעונת 2001/02 הבקיע 16 שערים בלבד, ולאחר ארבע עונות רצופות בהן זכה בתואר מלך השערים, איבד את התואר לוויצ'ך קובלצ'יק הפולני. בעונת 2002/03 זכה ראופמן עם הקבוצה באליפות השנייה שלו, כאשר הבקיע 40 שערים.
בשנת 2003 פרש ראופמן מכדורגל בגיל 36 בגין פציעה. סך הכל הבקיע ראופמן במדי אומוניה ניקוסיה 286 שערים ב-378 הופעות בכל המסגרות.
קריירה בינלאומית
בזכות נישואיו לאישה קפריסאית, ראופמן בחר לממש את האופציה לשחק בנבחרת קפריסין על אף היותו גרמני. ראופמן הופיע חמש פעמים בלבד במדי הנבחרת מאחר שאזרחותו נתקבלה מאוחר יחסית, בשנת 2002. ראופמן הבקיע שלושה שערים במדי הנבחרת, ביניהם שער מול נבחרת ישראל במוקדמות יורו 2004.
אלו חיים נפלאים
עלילה
כאשר ג'ורג' גדל, הוא מחכה להארי שיסיים את לימודיו בתיכון ויחליף אותו בניהול חברת ההלוואות וההשקעות של המשפחה. בזמן סיום לימודיו של הארי (בשנת 1928, כשג'ורג' בן 21 ומתכנן ללמוד בקולג') אביו של ג'ורג' לוקה בשבץ קטלני. הנרי פ' פוטר, חבר דירקטוריון החברה ואיש עשיר, חמדן וחסר מצפון, מנסה לפרק את החברה. ג'ורג' מונע זאת, ופוֹטר מסכים בתנאי שימונה למנהל החברה. ג'ורג' מקבל זאת בהכנעה כי הוא עדיין סבור שהארי יחליף אותו אחרי סיום לימודיו.
כאשר הארי מסיים את המכללה הוא מתחתן, וג'ורג' נאלץ להמשיך בניהול החברה. ג'ורג' גם הוא מתחתן עם אישה בשם מרי (דונה ריד). בתקופה זו חלה ירידה בחוזקה של חברת המשפחה.
ברגע שמלחמת העולם השנייה פורצת, ג'ורג' אינו יכול להתגייס לצבא בגלל אוזנו החירשת. הארי הופך לטייס חיל הים, מפיל 15 מטוסי אויב, מציל אנשים רבים וזוכה במדליית הכבוד.
מסע בני נוער לפולין
מבנה המסע
מסעות בני הנוער מורכבים גם מפעילות תיירותית של הכרת מדינת ותרבות פולין; כך למשל רוב המשלחות במהלך המסע עוצרות לחצי יום בשוק הגדול בעיר זקופנה שבפולין, וכן בילוי של כמה שעות בעיר העתיקה של ורשא.שם יכולים בני הנוער לראות את התרבות הפולנית ואת המבנים העתיקים הנמצאים בעיר, וכן לקנות להם ולמשפחותיהם מזכרות מן הדוכנים העומדים לרשות העוברים והשבים.
טקסים במסע
לאורך כל המסע מקיימות הקבוצות טקסים בנקודות חשובות, כמו ליד הקרמטוריום בבירקנאו, והאנדרטה לזכר מרד גטו ורשה בוורשה. לעיתים קרובות מתארגנים טקסים מאולתרים, בדרך כלל ביוזמת התלמידים, בנקודות נוספות. הטקסים סובבים בדרך כלל סביב הפורמט המוכר בבתי הספר התיכוניים בארץ: קטעי קריאה, שירה ונגינה, הלקוחים בדרך כלל מהרפרטואר המוכר והמקובל באירועים כאלה. גם ההתנהגות בטקסים אלו היא לפי קוד מוכר ומוסכם: כל חברי המשלחת לובשים את החולצה המיוחדת של המשלחת; מונפים דגלים הנישאים בידי חברי המשלחת; ועוד. חלק כמעט בלתי נפרד הוא הדלקת נרות, מכל הסוגים, באתרי הזיכרון הללו.
מפגשים עם נוער פולני
קיימת אפשרות לכלול בתוכנית המסע של משלחות הנוער מפגשים עם בני נוער פולניים ואם מדובר במשלחות סטודנטים אז גם עם סטודנטים פולנים. עד שנת 2010 נפגשו במסגרת זו כ-15,000 בני נוער. למפגשים אלו יש משמעות רבה מבחינה חינוכית, ותלמידים, חניכים וסטודנטים רבים הן מישראל והן מפולין מציינים אותם כחוויה משמעותית.
רגולציה של סיכונים
התפתחות היסטורית של רגולציית הסיכון
חוקר המדיניות, פרופסור דויד מוס, מחלק את התפתחות מדיניות ניהול הסיכון בארצות הברית לשלושה שלבים היסטוריים.
יחסי ליטא–סלובקיה
היסטוריה
צ'כוסלובקיה הכירה ברפובליקה של ליטא ב-5 בינואר 1922. לאחר סיפוח צ'כוסלובקיה על ידי גרמניה הנאצית נותקו היחסים בין המדינות.
ויקטור קוונדיש
ראשית חייו
ויקטור קוונדיש נולד בשכונת מרילבון שבלונדון כבנם הבכור של לורד אדוארד קוונדיש, בנו השלישי של ויליאם קוונדיש, דוכס דבונשייר השביעי, ושל אמה, בתו של ויליאם לסלס ודודניתו של לורד אדוארד. אחיו הצעיר של קוונדיש היה לורד ריצ'רד קוונדיש ודודיו היו ספנסר קוונדיש, מרקיז הרטינגטון (לימים דוכס דבונשיר השמיני) והלורד פרדריק קוונדיש.
המושל הכללי של קנדה
הניצחון הקנדי בקרב רכס וימי באותה שנה סייע להעלות את הגאווה הלאומית של הקנדים בבית והמושל הכללי, שבעודו מודע לקשר של תפקידו לממשלת בריטניה, עשה שימוש בניצחון זה כדי לעודד פיוס בין שתי הקבוצות הלשוניות הראשיות של קנדה. בכל אותה עת היה דבונשייר זהיר והתייעץ עם ראש הממשלה שלו ועם ראשי האופוזיציה בנושאים שהיו קשורים לגיוס החובה ולמאמץ המלחמתי.
דוונשייר גילה עניין רב בחיי העם הקנדי וקיים מגוון של סיורים כדי להיפגש עם בני הארץ. כבעל קרקעות בעצמו, הוא התמקד במהלך סיוריו בעיקר בפיתוח החקלאות בקנדה, בירידים חקלאיים ובייצור סירופ מייפל ונהג לדון בסוגיות חקלאיות עם החוואים ועם אנשים אחרים הקשורים למגזר החקלאי. נאומיו התייחסו לעיתים קרובות לפוטנציאל של קנדה בהובלת המחקר והפיתוח החקלאי בעולם ואחד המיזמים העיקריים בעת כהונתו כמושל הכללי הייתה הקמת חוות ניסיוניות, כולל חווה ראשית שנבנתה באוטווה. במקביל שימש דוונשיר כפטרון של האומנויות. כאשר לא היה בסיורים, או כאשר לא התגורר במצודת קוויבק, המעון הרשמי של המושל הכללי בקוויבק סיטי, שבו הוא אהב לבלות את זמנו, הוא נהג לבקר בתדירות רבה בגלריה הלאומית של קנדה ואירח הופעות תיאטרון באחוזת רידו. שם, בשטחי המעון הרשמי, אירחו בני הזוג דוונשייר בחורפים מסיבות החלקה על הקרח, בנוסף לתחרויות הוקי קרח. ב-1918 נסע דוונשייר לארצות הברית לפגישה בלתי רשמית עם נשיא ארצות הברית, וודרו וילסון ובשנה שלאחר מכן הוא אירח את אדוארד, נסיך ויילס במהלך ביקורו הראשון בקנדה.
Sex at Dawn
סיכום הספר
הכותבים מאמינים שענף הפסיכולוגיה האבולוציונית התפתח כך שחלק ניכר ממנו נגוע במשוא פנים ביחס למיניות האנושית. לשיטתם, הקהילה המחקרית אשמה ב"פלינסטוניזציה" של חברות ציידים-לקטים, דהיינו, בפירוש אנכרוניסטי של ממצאים שמבקש להותיר באופן קשיח הנחות יסוד הקיימות בחברה כיום, חלף הסקה עניינית של העולה מהממצאים המדעיים. כך, למשל, מביאים הכותבים דוגמאות להכנסה של יחסים בחברות ציידים-לקטים בנות-ימנו לקטגוריה של "נישואין", תוך שהם לוקים בכשל של equivocation כשהם מבקשים לעשות אקסטרפולציה לממצאים אלה. כך, מובאות בספר דוגמות רבות שבהן קשרים מיניים חד-פעמיים מכונים "נישואין", וכן מחקרים המתבססים על דוגמאות אלו בטענתם כי נישואין מונוגמיים הם מאפיין אוניברסלי של המין האנושי. בשל כשלים אלה, הכותבים מאמינים שהמודל הסטנדרטי מניח באופן שגוי שהמין האנושי התאפיין במיניות מונוגמית במצב הטבעי.
בהשוואתם לקופי אדם אחרים, מראים הכותבים כי ככל שמין קוף האדם חברותי יותר, מפותח יותר שכלית וקרוב לאדם גנטית, כך נטייתו למערכת יחסים מונוגמית קטנה. עוד מביאים הכותבים אבחנות בין התנהגויות שונות של שימפנזים באזורים מסוימים, ושופכים אור על מין קוף-אדם המכונה "בונובו" או "שימפנזה ננסי", אף שהוא נפרד מהשימפנזים, וקרוב אלינו גנטית יותר מהם. הכותבים מבססים טענה כי בעוד שהשימפנזים מתאפיינים בכוחנות, באגרסיביות ובפתרון סכסוכים בכוח, קופי הבונובו משתמשים במין ככלי לשמירה על לכידות קבוצתית ופותרים את סכסוכיהם באמצעים חברתיים ומיניים. עוד טוענים הכותבים כי בעוד שנכתב רבות על מחקר השימפנזים ומסקנות העולות ממנו על חקר טבע האדם, הרי שקופי הבונובו נדחקו לקרן זווית, משל היו בלתי רלוונטיים. זאת, חרף שלל תכונות המשותפות לקופי הבונובו ולהומו ספיינס אך אינן משותפות לשימפנזים, ההופכות את הבונובו לטענתם לדוגמה לא פחות טובה להשוואה. הכותבים אף מפנים למגוון ההתנהגויות המאפיינות שימפנזים בסביבות חיים שונות, ולנטיית המחקר להתעלם ממגוון זה.
המודל הסטנדרטי
תמצית/הפשטה: על-פי המודל הסטנדרטי, באופן אוניברסלי, בכל חברה אנושית, ולכל אורך התקופות, גברים סחרו באמצעים, מזון, מקלט, הגנה וכו', בתמורה לנאמנות מינית של נשים.
ביקורת
כשישה שבועות לאחר פרסומו, Sex at Dawn נכנס לרשימת רבי המכר של הניו יורק טיימס, ונשאר שם במשך כשלושה שבועות.
Kate Daily מה-Newsweek שיבחה אף היא את הספר, וכתבה כי:
הביקורות הפרימטולוגיות המרכזיות כלפי הספר היו שקופי הבונובו שונים מבני אדם בכך שאינם אלימים, ושחברות ציידים-לקטים אכן נהגו להילחם ביניהן. בתוך כך, מוזכר כי מעולם לא נצפה בונובו הורג בונובו אחר או מבצע אונס. מנגד, טענו הכותבים כי עצם העובדה שהבונובו שונים לא אומר שלא ניתן להשתמש בהם כדוגמה, ושהטענה בספר לא הייתה שהבונובו הוא המודל האולטימטיבי, אלא שהוא רלוונטי בדיוק כפי שחקר התנהגות שימפנזים רלוונטי, כפי שמקובל בספרות. בתוך כך, הוזכרו תכונות רבות שמשותפות לקופי הבונובו ולבני אדם, אך לא לשימפנזים. לגבי הטענות לגבי הציידים-לקטים, טענו הכותבים כי העובדה שראוי להתייחס לנהגים המיניים של חברות ציידים-לקטים, לא משליכה לגבי הפרופוזיציות האנושיות ביחס לאלימות והדרך שבה יש לחקור אותן. בתוך כך, טענו הכותבים כי לאנשים קושי טבעי עם אלימות, וכן כי במצבים שונים לאנשים תהיה נטייה לאלימות ובמצבים אחרים לא. עוד טענו הכותבים כי הנטייה לאלימות אכן הייתה מופחתת בתקופה זו, חרף הממצאים על אלימות של ציידים-לקטים.
Cape God
שחרור וקידום
"Devil I Know", יצא לאור כסינגל הראשון מותך האלבום ב-31 בינואר 2020 ב-8 במאי, יצא "June Gloom", כסינגל שני מותך האלבום.
סיגל טולדו
ביוגרפיה
בשנת 2012 מונתה לתפקיד דוברת המפכ"ל, במהלך כהונתו של יוחנן דנינו כמפכ"ל המשטרה. בשנת 2014 קודמה לדרגת ניצב משנה ומונתה לתפקיד סגנית ראש חטיבת הדוברות של משטרת ישראל. בראשית שנת 2015 מונתה לתפקיד ממלאת מקום ראש חטיבת הדוברות, תפקיד אותו מילאה במשך כשנה, במהלך תקופת כהונתו של בנצי סאו כממלא מקום מפכ"ל המשטרה.
פרדיננדאה
לאחר התפרצותו האחרונה ב-1831, נוצרה מחלוקת על הריבונות עליו (בין איטליה, צרפת והממלכה המאוחדת), מחלוקת שלא נפתרה עד שהאי נעלם מתחת לגלים שוב בתחילת 1832. האי הראה סימני פעילות בשנים 2000 ו-2002, אך נכון ל-2006 הוא נותר בעומק של 6 מטרים מתחת לפני הים.
לארי ג'ונסון (שחקן פוטבול)
ג'ונסון שיחק בקריירת המכללות שלו עבור "Haskell Indian Nations University" ובקריירה המקצועית שלו שיחק עבור ה"בוסטון/וושינגטון רדסקינס" וה"ניו יורק ג'איינטס".
עבודת האל לשמה
סוגי שלא לשמה
אחד ההסברים הרווחים ליישוב שתי הגישות הוא שיטתם של בעלי התוספות, בפירושיהם לשתי הגמרות. הם מסבירים, שיש שני סוגים של לא לשמה:
MASHBIR
חנויות הכל בו הגדולות
בנובמבר 1963 נפתח חנות כל בו בשטח של כ-500 מ"ר בראשון לציון. במרץ 1965 נפתח סניף גדול באשקלון, על שטח של 1300 מ"ר בשלוש קומות, במקום הסניף הישן. בדצמבר 1968 נפתחה החנות הגדולה ביותר ברחוב אלנבי 115 בתל אביב, על שטח של כ-6000 מ"ר.
המשביר לצרכן החדש
במרץ 2012 שינתה החברה את שמה פעם נוספת לשם "המשביר 365 החזקות בע"מ".
בנובמבר 2012 הושקה רשת הסופרמרקטים "cost365" - זאת, כמעט עשור לאחר שהמשביר לצרכן נפרד באופן היסטורי מאגודות הקו-אופ ורשתות הסופרמרקטים שלהם. רשת cost365, שהציעה מחירים מוזלים לחברי מועדון 365, לא הצליחה להתבסס בשוק המזון הישראלי ונמכרה בנובמבר 2014 לקבוצת משקיעים בראשות ניסים חסאן, שהיה מנכ"ל הרשת. תחת הבעלים החדשים הרשת שינתה את שמה ל-"cost", והכריזה שמוצריה נמכרים במחירי עלות. גם ניסיון זה לגרום להצלחת הרשת לא עלה יפה, והרשת קרסה, נכנסה לפירוק ונסגרה לאלתר ביולי 2015.
אלי תבין
באצ"ל
ב-27 בפברואר 1945, בתקופת ה"סזון", נחטף בידי ארגון "ההגנה", ונחקר ארוכות. לאחר מספר שבועות שבהם היה עצור בידי "ההגנה" ועם תחילת המשא ומתן להקמת "תנועת המרי העברי" שוחרר, ומיד לאחר השחרור נשלח לאירופה לארגן שם את סניפי האצ"ל, לפתוח "חזית שנייה" נגד הבריטים ולעסוק בהברחת נשק ועולים לארץ ישראל.